# Bedia

Bedia Bizkaiko erdialdean dagoen udalerri txikia da, Arratia eskualdean. 2016. urtean 1.026 biztanle zituen.

## Geografia
### Ingurune naturala

Ibaizabal ibaia udalerriko lurretatik igarotzen da.

### Auzoak

Bediak honako auzo hauek ditu:
* Asteitza
* Barroeta
* Bidekoetxe
* Elexalde
* Eroso-Ugarte
* Ibarra
* Murtatza
* Utxarain

### Udalerri mugakideak

* Galdakao ipar eta mendebaldean
* Lemoa ekialdean
* Igorre eta Zeberio hegoaldean

## Historia

* Herriaren sorrera XI. mendean izan omen zen, orduan Jauregizuria, Barroeta, Tosubando, Hutxarain eta Gortazar izeneko oinetxe eta arma-etxeak biltzen zituela.
* San Joan Bataiatzailearen eliza, herriko nagusia, 1742an egin zuten.
* Herriari 1858an eman zioten elizate titulua, eserlekua eta botoa lortuz Gernikako Batzar Nagusietan.

## Demografia

* Bediako biztanleria

## Politika

2015eko maiatzaren 24ko hauteskundeetako emaitzen ondorioz Aitor Sorriketa Larrea (EAJ) da Bediako alkatea, karguan 2003tik. Sorriketak alkatetza berritu zuen bere taldearen baiezko botoei esker, gehiengo osoaz.

### 2015eko udal hauteskundeak
## Euskara

Bediako euskara Arratiako euskaran dago katalogaturik, era berean, mendebaldeko sartaldeko euskaran. Arratia eskualde guztiz euskalduna da, biztanleria osoaren %75 baino gehiagok euskara erabiltzen baitu egunerokoan. Hala ere, alde handiak daude herri batzuen eta besteen artean. Gauzak horrela, esan ohi da Zeanuri dela udalerririk euskaldunena, eta Areatza erdaldunena. Euskal hiztunen portzentajeagatik, UEMAko kideak dira, Arratian, lau udalerri: Arteaga, Dima, Zeanuri eta Areatza. Oro har, Mendebaleko euskararen aldaera bat dute jatorrizko euskalkia eskualdean.
Arratia eskualdeko euskara gorde eta berreskuratzeko helburuarekin sortu zen duela urte batzuk Geure Berbategie programa. Programa horrek bertoko euskararen irautea bideratu nahi du, eta horretarako kanta herrikoiak, esaerak, aditzak, lexikologia, toponimia etab. aztertu eta ikasi dira, betiko gordetzeko asmotan. Etengabeko lana da, egunero-egunero berriztu beharrekoa. Aipatutako kantak ezagutarazteko asmotan, AK-37 taldea sortu da, Igorreko Institutuko ikasleek osatuta. Talde horrek gerra zibilaren garaiko kantak moldatu eta musikaz nahastu ostean, disko bat argitaratu dute, bai eta Bizkaia osotik kontzertuak eskaini ere.

## Garraioa

Arratia eskualdea gurutzatzen duen N-240 errepidea herrigunetik igarotzen da. Era berean, Bilbo eta Donostia arteko eta Urdaibaiko EuskoTren lineetako Bediako geltokia dauka herriak.4

## Bediar ospetsuak

* Anton Bedia Zirarruista (XVI. mendea), kronikagilea.
* Iñaki Garai (1952-), futbolaria.

## Erreferentziak

* ↑ Bizkaiko herri izendegia
* 1 2 3 4 5 6 7 Euskal Herriari Begira. Udalbiltza.
* ↑ «Kaleko erabilera herrialdez herrialde» Euskararen erabilera (Wikipedia).
* ↑ «Etxeko erabilera» Euskararen erabilera (Wikipedia).
* 1 2 «Bedia - Ahotsak.eus» ahotsak.eus (Noiz kontsultatua: 2018-06-27).
* 1 2 «Arratiakoa - Ahotsak.eus» ahotsak.eus (Noiz kontsultatua: 2018-06-27).

## Ikus, gainera

* Bizkaiko udalerrien zerrenda

## Kanpo estekak

* Aipamen historikoa Arratiako mankomunitatearen webgunean
* Datuak: Q1242425
* Multimedia: Bedia / Q1242425
* Liburuak: Euskal Herriko bidaia-gida/Herriz herri/Bedia